CELEX: 32021R1446
Language: mt
Date: 2021-09-03 00:00:00
Title: Regolament ta’ Implimentazzjoni tal-Kummissjoni (UE) 2021/1446 tat-3 ta’ Settembru 2021 li jikkoreġi r-Regolamenti ta’ Implimentazzjoni (UE) Nru 540/2011 u (UE) Nru 563/2014 rigward in-numru CAS tas-sustanza attiva idroklorur tal-kitosan (Test b’rilevanza għaż-ŻEE)

6.9.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 313/9
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/1446
         tat-3 ta’ Settembru 2021
         li jikkoreġi r-Regolamenti ta’ Implimentazzjoni (UE) Nru 540/2011 u (UE) Nru 563/2014 rigward in-numru CAS tas-sustanza attiva idroklorur tal-kitosan
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b’mod partikolari l-Artikolu 23(5) flimkien mal-Artikolu 13(2) u l-Artikolu 78(2) tiegħu,
         Billi:
         
                     (1)
                  
                  
                     Ir-Regolament ta’ Implimentazzjoni tal-Kummissjoni (UE) Nru 563/2014 (2) approva s-sustanza attiva idroklorur tal-kitosan u daħħalha fl-Anness tar-Regolament ta’ Implimentazzjoni tal-Kummissjoni (UE) Nru 540/2011 (3).
                  
               
                     (2)
                  
                  
                     Wara li daħal fis-seħħ ir-Regolament ta’ Implimentazzjoni (UE) Nru 563/2014, ġie nnutat żball li jikkonċerna n-numru CAS (Chemical Abstracts Number of the American Chemical Society) użat għas-sustanza attiva idroklorur tal-kitosan fl-Annessi tar-Regolament ta’ Implimentazzjoni (UE) Nru 563/2014.
                  
               
                     (3)
                  
                  
                     In-numru CAS huwa identifikatur uniku tas-sustanzi kimiċi li jintuża wkoll għall-identifikazzjoni tas-sustanzi attivi li jintużaw għall-protezzjoni tal-pjanti; jintuża bħala referenza għas-sustanzi kimiċi b’mod ġenerali għall-iskop tal-attivitajiet kummerċjali u regolatorji u mhuwiex limitat biss għas-sustanzi li hemm preżenti fil-pestiċidi.
                  
               
                     (4)
                  
                  
                     Il-kolonna dwar l-isem komuni u n-numri ta’ identifikazzjoni ssemmi “Idroklorur tal-kitosan Nru CAS: 9012-76-4”. Madankollu, in-numru CAS 9012-76-4 huwa assenjat lis-sustanza kitosan, filwaqt li l-idroklorur tal-kitosan għandu n-numru CAS 70694-72-3. Għalhekk, peress li tista’ tinħoloq konfużjoni dwar l-identità tas-sustanza fil-ġestjoni u l-kummerċ tas-sustanzi kimiċi, tinħtieġ korrezzjoni tan-numru CAS imsemmi fir-Regolament ta’ Implimentazzjoni (UE) Nru 563/2014 u b’hekk, anki fir-Regolament ta’ Implimentazzjoni (UE) Nru 540/2011.
                  
               
                     (5)
                  
                  
                     Għal raġunijiet ta’ ċarezza, jixraq li jiġu sostitwiti l-Anness I tar-Regolament ta’ Implimentazzjoni (UE) Nru 563/2014 u l-entrata rilevanti fil-Parti C tal-Anness tar-Regolament ta’ Implimentazzjoni (UE) Nru 540/2011.
                  
               
                     (6)
                  
                  
                     Fl-interess taċ-ċarezza u taċ-ċertezza legali għall-operaturi ekonomiċi u għall-awtoritajiet tal-infurzar, jenħtieġ li dan ir-Regolament jidħol fis-seħħ b’urġenza.
                  
               
                     (7)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Korrezzjoni tar-Regolament ta’ Implimentazzjoni (UE) Nru 563/2014
            L-Anness I tar-Regolament ta’ Implimentazzjoni (UE) Nru 563/2014 huwa kkoreġut skont l-Anness I ta’ dan ir-Regolament.
         
         
            Artikolu 2
            Korrezzjoni tar-Regolament ta’ Implimentazzjoni (UE) Nru 540/2011
            L-Anness tar-Regolament ta’ Implimentazzjoni (UE) Nru 540/2011 huwa kkoreġut skont l-Anness II għal dan ir-Regolament.
         
         
            Artikolu 3
            
               
                  Id-dħul fis-seħħ
               
            
            Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-3 ta’ Settembru 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 309, 24.11.2009, p. 1.
         
            (2)  Ir-Regolament ta’ Implimentazzjoni tal-Kummissjoni (UE) Nru 563/2014 tat-23 ta’ Mejju 2014 li japprova s-sustanza bażika idroklorur tal-kitosan, skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti, u li jemenda r-Regolament ta’ Implimentazzjoni tal-Kummissjoni (UE) Nru 540/2011 (ĠU L 156, 24.5.2014, p. 5).
         
            (3)  Ir-Regolament ta’ Implimentazzjoni tal-Kummissjoni (UE) Nru 540/2011 tal-25 ta’ Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f’dak li għandu x’jaqsam mal-lista ta’ sustanzi attivi approvati (ĠU L 153, 11.6.2011, p. 1).
      
      
         
            ANNESS I
            L-Anness I tar-Regolament ta’ Implimentazzjoni (UE) Nru 563/2014 huwa sostitwit b’dan li ġej:
            
               
                           “Isem Komuni, Numri tal-Identifikazzjoni
                        
                        
                           Isem tal-IUPAC
                        
                        
                           Purità  (1)
                           
                        
                        
                           Data tal-approvazzjoni
                        
                        
                           Dispożizzjonijiet speċifiċi
                        
                     
                           Idroklorur tal-kitosan
                           Nru CAS: 70694-72-3
                        
                        
                           Ma japplikax
                        
                        
                           Farmakopea Ewropea
                           Kontenut massimu ta’ metalli tqal: 40 ppm
                        
                        
                           fl-1 ta’ Lulju 2014
                        
                        
                           L-idroklorur tal-kitosan għandu jikkonforma mar-Regolament (KE) Nru 1069/2009 tal-Parlament Ewropew u tal-Kunsill  (2) u mar-Regolament tal-Kummissjoni (UE) Nru 142/2011  (3).
                           L-idroklorur tal-kitosan jista’ jintuża f’konformità mal-kundizzjonijiet speċifiċi li jinsabu fil-konklużjonijiet tar-rapport ta’ rieżami dwar l-idrokolur tal-kitosan (SANCO/12388/2013) u b’mod partikolari fl-Appendiċijiet I u II tiegħu, kif ġew iffinalizzati mill-Kumitat Permanenti dwar il-Katina Alimentari u s-Saħħa tal-Annimali fl-20 ta’ Marzu 2014.
                        
                     
            
               (1)  Fir-rapport ta’ rieżami jinsabu aktar dettalji dwar l-identità, l-ispeċifikazzjoni u l-modalitajiet tal-użu tas-sustanza bażika.
            
               (2)  ĠU L 300, 14.11.2009, p. 1.
            
               (3)  ĠU L 54, 26.2.2011, p. 1.”
         
      
      
         
            ANNESS II
            Fil-Parti C tal-Anness tar-Regolament ta’ Implimentazzjoni (UE) Nru 540/2011, l-entrata 2 dwar l-idroklorur tal-kitosan hija sostitwita b’dan li ġej:
            
               
                           Nru
                        
                        
                           Isem Komuni, Numri tal-Identifikazzjoni
                        
                        
                           Isem tal-IUPAC
                        
                        
                           Purità (1)
                           
                        
                        
                           Data tal-approvazzjoni
                        
                        
                           Dispożizzjonijiet speċifiċi
                        
                     
                           “2
                        
                        
                           Idroklorur tal-kitosan
                           Nru CAS: 70694-72-3
                        
                        
                           Ma japplikax
                        
                        
                           Farmakopea Ewropea
                           Kontenut massimu ta’ metalli tqal: 40 ppm
                        
                        
                           fl-1 ta’ Lulju 2014
                        
                        
                           L-idroklorur tal-kitosan għandu jikkonforma mar-Regolament (KE) Nru 1069/2009 u mar-Regolament (UE) Nru 142/2011.
                           L-idroklorur tal-kitosan jista’ jintuża f’konformità mal-kundizzjonijiet speċifiċi li jinsabu fil-konklużjonijiet tar-rapport ta’ rieżami dwar l-idrokolur tal-kitosan (SANCO/12388/2013) u b’mod partikolari fl-Appendiċijiet I u II tiegħu, kif ġew iffinalizzati mill-Kumitat Permanenti dwar il-Katina Alimentari u s-Saħħa tal-Annimali fl-20 ta’ Marzu 2014.
                        
                     
            
               (1)  Fir-rapport ta’ rieżami jinsabu aktar dettalji dwar l-identità, l-ispeċifikazzjoni u l-modalitajiet tal-użu tas-sustanza bażika.”